b'\n_START_ARTICLE_\nFrance Kozar\n_START_SECTION_\n\xc5\xbdivljenjepis\n_START_PARAGRAPH_\nKozar je bil spo\xc4\x8detka pastir nato kurja\xc4\x8d, kasneje pa se je vpisal na rudarsko \xc5\xa1olo v Celju in jo leta 1931 kon\xc4\x8dal. Po kon\xc4\x8dani \xc5\xa1oli je bil rudar v Velenju in Srbiji, pozneje je delal pri jamskih meritvah v Premogovniku Trbovlje. Zaradi sodelovanja v delavskem gibanju je bi ve\xc4\x8dkrat zaprt, prvi\xc4\x8d \xc5\xbee leta 1921. Nem\xc5\xa1ki okupatorji so ga 1941 odpeljali v KT Mauthausen, od koder se je vrnil 1942. Julija 1944 je od\xc5\xa1el v partizane in \xc5\xa1e istega leta padel nekje v Zgornji Savinjski dolini.\n_START_SECTION_\nLiterarno delo\n_START_PARAGRAPH_\nKozar je v delavska glasila pisal pesmi, \xc4\x8drtice in \xc4\x8dlanke s socialno tematiko. Sodeloval je v antologiji Knjiga drugova (1929). V samozalo\xc5\xbebi je izdal zbirko pesmi Izpod zemlje (1941). Zadnje prozno delo, En svet ve\xc4\x8der 1941, pa je prva \xc4\x8drtica v slovenski knji\xc5\xbeevnosti, ki govori o \xc5\xbeivljenju v nem\xc5\xa1kih koncentracijskih tabori\xc5\xa1\xc4\x8dih, nastala je decembra 1942.'